b'\n_START_ARTICLE_\nUnec\n_START_SECTION_\nSakralna dedi\xc5\xa1\xc4\x8dina\n_START_PARAGRAPH_\n\xc5\xbdupnijska cerkev svetega Martina je bila prvi\xc4\x8d omenjena leta 1526. Nad vhodnimi vrati je vklesana letnica 1615. Na tem mestu naj bi stala lesena cerkev \xc5\xbee okoli leta 1100, prvo zidano stavbo naj bi zgradili sto let pozneje, v 14. stoletju pa je bila postavljena nekoliko ve\xc4\x8dja gotska cerkev, katere arhitekturni elementi so delno vidni na zunanj\xc5\xa1\xc4\x8dini. V cerkvi je ohranjen kamnit kropilnik iz leta 1719, kri\xc5\xbeev pot T. Wissiaka iz leta 1856 in slike S. Kregarja iz 20. stoletja. _NEWLINE_Pred cerkvijo stoji mogo\xc4\x8dna lipa, stara okoli 370 let, njen obseg je  650\xc2\xa0cm, a so ji mogo\xc4\x8dno kro\xc5\xa1njo odrezali ker je ogro\xc5\xbeala varnost bli\xc5\xbenjih hi\xc5\xa1.'